section_heading: Životopis
paragraph_text: Vesna Šantak rođena je 1969. godine u Zagrebu. Nakon završene osnovne škole i Škole za primijenjenu umjetnost i dizajn, diplomirala je slikarstvo na odjelu grafike i stekla zvanje slikar-grafičar na Akademiji likovnih umjetnosti u Zagrebu 1998. godine, u klasi profesora Frane Para.[http://www.czk-novi-zagreb.hr/hr/akcije/vesna-santak-slike-i-skulpture-od-1999-do-2010-godine,574 Vesna Šantak, Slike i skulpture od 1999. do 2010. godine], Centar za kulturu Novi Zagreb, pristupljeno 20. svibnja 2015. Od 1995. godine sudjelovala je na studijskim putovanjima u okviru "Vrbničke grafičke akademije" na otoku Krku (VGA) 1995., 1996. i 1997. godine.